পদার্থের পরিমাণ

রসায়নশাস্ত্রে পদার্থের একটি নির্দিষ্ট নমুনায় পদার্থের পরিমাণ (প্রতীক ) কে মৌলিক রাসায়নিক সত্তার সংখ্যা (  ) এবং অ্যাভোগাড্রো ধ্রুবকের () মধ্যে অনুপাত () হিসেবে সংজ্ঞায়িত করা হয়। এটি আন্তর্জাতিক একক পদ্ধতির (এসআই) সাতটি মৌলিক রাশির মধ্যে একটি। আন্তর্জাতিক একক পদ্ধতিতে পদার্থের পরিমাণের একক হল মোল (প্রতীক: mol )। এটি একটি মৌলিক একক। ২০১৯ সাল থেকে মোলকে এমনভাবে সংজ্ঞায়িত করা হয়েছে যেন অ্যাভোগাড্রো ধ্রুবক -এর মান ঠিক , যা পরীক্ষাগার-মাপনীর রসায়নে ব্যবহারের জন্য সুবিধাজনক একটি বৃহৎ-মাপনীর একককে সংজ্ঞায়িত করেছে। প্রাথমিক সত্তাগুলি সাধারণত অণু, পরমাণু, আয়ন, অথবা নির্দিষ্ট ধরণের আয়ন যুগল হয়ে থাকে। নমুনায়িত নির্দিষ্ট পদার্থটিকে একটি অধোবর্ণ ব্যবহার করে বা বন্ধনীর দ্বারা নির্দেশ করা যেতে পারে। যেমন, সোডিয়াম ক্লোরাইড (NaCl)-এর পরিমাণকে  বা  হিসাবে নির্দেশ করা যেতে পারে। কখনও কখনও পদার্থের পরিমাণকে রাসায়নিক পরিমাণ হিসাবে উল্লেখ করা হয় অথবা অনানুষ্ঠানিকভাবে  পদার্থের একটি নির্দিষ্ট নমুনায় "মোলের সংখ্যা " হিসেবে উল্লেখ করা হয়। মোলের সংখ্যা পরিভাষাটিকে আন্তর্জাতিক বিশুদ্ধ ও ফলিত রসায়ন সংস্থা বর্জন করেছে কারণ, একটি পদার্থ  এর জন্য, "মোলের সংখ্যা"-র সঠিক অর্থ  /mol। কোনও একটি নমুনায় পদার্থের পরিমাণ পরিমাপকৃত রাশি, যেমন ভর বা আয়তন থেকে গণনা করা যেতে পারে। এক্ষেত্রে পদার্থের মোলীয় ভর বা প্রদত্ত তাপমাত্রা ও চাপে কোনও আদর্শ গ্যাসের মোলীয় আয়তন জানা থাকতে হয়।

 আরও দেখুন 
 আন্তর্জাতিক রাশি ব্যবস্থা
 পদার্থের পরিমাণ (ভর)

 তথ্যসূত্র 

বিষয়শ্রেণী:পদার্থের পরিমাণ
বিষয়শ্রেণী:রাসায়নিক রাশি
বিষয়শ্রেণী:এসআই মৌলিক রাশি
বিষয়শ্রেণী:রাসায়নিক সংখ্যানুপাতমিতি